Italo dance

Italų dancas (Italo dance) − italų kurta šokių eurodance muzika.

 Istorija, apibūdinimas 
Eurodance šokių muzikos stilius paplito Europoje (ir kartu Italijoje) 1990-ųjų pradžioje. Italų projekto U.S.U.R.A. singlas „Open Your Mind“ ir Cappella singlas „U Got 2 Let The Music“ 1993 m. pasiekė JK topo dešimtuką.officialcharts.com/officialcharts.com Po to keli italų šokių muzikos atlikėjai sulaukė didelio populiarumo Europoje bei pasauliniu mastu. Iš Šveicarijos kilusio italo ir Italijoje dirbusio Robert Miles kūrinys „Children“ 1996 m. savaitėmis dominavo Europos bendrajame hitparade. Po 2000 m. italų dancas neišnyko, tačiau populiarių kūrinių nebesukurta.

 Atlikėjai ir dainos 
Kai kurie italų danco ir susijusių stilių atlikėjų ir jų dainų (atlikėjas/grupė − dainos pavadinimas (metai)):
 Corona − „Rhythm Of The Night“ (1993)
 Cappella − „Move on Baby“ (1994)
 Alex Party − „Don’t Give Me Your Life“ (1994)
 Livin' Joy − „Dreamer“ (1995)
 Alexia − „Summer is Crazy“ (1996)
 Eiffel 65 − „Blue (Da Ba Dee)“ (1998)
 Gigi D’Agostino − „L’amour toujours“ (2000)
 Mauro Picotto − „Komodo“ (2000)
 Spiller (su Sophie Ellis-Bextor) − „Groovejet (If This Ain’t Love)“ (2000)

Kiti atlikėjai: Datura, Playahitty, Joe T. Vanelli.

 Išnašos 

Kategorija:Popmuzika
Kategorija:Elektroninė muzika
Kategorija:Italijos muzika